මායායථාර්ථවාදය
මායා යථාර්ථ්වාදය තුළ සැබෑ ලෝකය සහ මායා ලෝකය ඒකාබද්ධ කරමින් සාහිත්‍ය නිර්මාණ බිහි කිරීමට අනුබල දෙයි. 

මායා යථාර්ථවාදයේ ලක්ෂණ,

 යුරෝ කේන්ද්‍රීය සම්මත යථාර්ථවදී රීතිය ප්‍රතිකෙෂේප කිරීම.
 මායා යථාර්ථවාදීය ආඛ්‍යාන රීතිය සහ සන්ද්ර්භය තුන් වෙනි ලෝකයේ රටවල පාරම්පරික සංස්කෘතියට ආසන්න ප්‍රකාශ විලාස ලෙස සැලකේ.
 හේතුඵල සම්බන්ධය සංකීර්ණ වූවකි. එයට විවිධ පැතිකඩ ඇත.
 කාලය, දේශය සහ අනන්‍යතාවය අරභයා වූ සාම්ප්‍රදායික සංකල්ප ආක්‍රමණය කිරීම.
 භාෂා මාධ්‍යයේ අපූර්වතා.

මෙම මායා යථාර්ථවාදයෙහි පිහිටා සාහිත්‍ය නිර්මාණ සිදු කරන රචකයෙකු ලෙස අජිත් තිලකසේන හැදින්විය හැක. ඔහුට මෙම ආභාශය ලැබී ඇත්තේ දේශීය බෞද්ධ සාහිත්‍යය සහ සයිමන් නවගත්තේගමගේ නිර්මාණ මෙන්ම ලතින් ඇමරිකානු සාහිත්‍යය නිර්මාණ ඇසුරිනි.

අපගේ සාහිත්‍යය තුළ ඇති ජාතක කතා තුළින් ද මෙම මායා යථාර්ථවාදය මනාව පිලිඹිබු වේ.

මෙම මායා යථාර්ථවාදය හුදෙක් ප්‍රබුද්ධ රස විඳින්නන් සඳහා යැයි කීවොත් නිවැරදිය. ඊට හේතුව නම් මේවායේ ව්‍යංගය අන්තර් ගත වන බැවින් බොහෝ දෙනෙකුට කියවා තේරුම් ගත නොහැක. එමෙන්ම මෙහිදී බොහොමයක් සාමාන්‍ය සිද්ධි නිරූපනය සදහා මායා ලෝකය හෙවත් ෆැන්ටසිය යොදාගෙන ඇත. මේවා ඇදහිය නොහැකි මෙන්ම සිදුවිය නොහැකි සිද්ධීන් වුවද එය කිසිසේත් පාඨක රසයට බාධා නොකරයි.